ଅର୍ଗସ ବ୍ୟୁରୋଃ ତାମିଲନାଡୁ ରଣଜୀ ଦଳର ଅଧିନାୟକ ତଥା ଭାରତୀୟ ଦଳର ୱିକେଟ ରକ୍ଷକ ବ୍ୟାଟ୍ସମ୍ୟାନ ଦିନେଶ କାର୍ତ୍ତିକ ମାର୍ଚ୍ଚ ୧୨ ତାରିଖରୁ ଆରମ୍ଭ ହେବାକୁ ଥିବା ଭାରତ ଏବଂ ଇଂଲଣ୍ଡ ଟି-୨୦ ସିରିଜରେ କମେଣ୍ଟେଟର ଭାବେ ଡେବ୍ୟୁ କରିବେ । ସ୍କାଏ ସ୍ପୋର୍ଟସ ଚ୍ୟାନେଲରେ ସେ କମେଣ୍ଟ୍ରି କରିବେ ବୋଲି ସୂଚନା ମିଳିଛି । କାର୍ତ୍ତିକଙ୍କ ସହ ଭେଟେରାନ ଭାରତୀୟ ସ୍ପିନର ହରଭଜନ ସିଂ, ପାର୍ଥିବ ପଟେଲ, ଗୌତମ ଗମ୍ଭୀର, ରବିନ ଉଥାପାଙ୍କ ଭଳି ପୂର୍ବତନ ଖେଳାଳି ଏହି ଚ୍ୟାନେଲ ପାଇଁ କମେଣ୍ଟ୍ରି କରିବେ।
ସେହିପରି ଷ୍ଟୁଆର୍ଟ ବ୍ରଡ, ନାସିର ହୁସେନ, ଇଆନ ୱାର୍ଡ ଆଦି ବିଦେଶୀ କ୍ରିକେଟରଙ୍କୁ ମଧ୍ୟ ଏହି ଚ୍ୟାନେଲ ନିମନ୍ତେ କମେଣ୍ଟ୍ରି କରୁଥିବାର ଦେଖିବାକୁ ମିଳିବ । ୨୦୧୯ ରେ ଶେଷଥର ପାଇଁ ଦିନେଶ କାର୍ତ୍ତିକ ଭାରତ ପକ୍ଷରୁ ଖେଳିଥିଲେ । ଆଗାମୀ ଆଇପିଏଲ ୧୪ ରେ କୋଲକାତା ନାଇଟ ରାଇଡର୍ସ ପକ୍ଷରୁ ଦିନେଶ କାର୍ତ୍ତିକ ଖେଳିବେ ।
